

*Spracovala: PaedDr. Ivana JANČOVÁ*

*„Umenie je ako slnko, ktoré sa nikomu nevtiera.   
Keď zatiahneme závesy a zavrieme okenice,   
tak nám slnko do bytu nevlezie,   
lenže je to naša chyba, že chceme žiť potme.“*  
**Jan Verich**

**[ÚVOD](http://citaty.nakazdyden.eu/citat/38078)**

[Umenie môže vo výchove človeka a spoločnosti zohrať výnimočnú úlohu. Naopak nedostatok umeleckých podnetov v predškolskom veku môže viesť k prudkému zníženiu záujmu o estetické a umelecké kvality. V materskej škole má výtvarné umenie osobité miesto. Rozvíja osobnosť človeka, jeho cítenie, vnímanie, intuíciu, fantáziu, obrazotvornosť a analytické myslenie. Sú vhodnou príležitosťou, ako sa učiť rozvíjať výtvarné videnie, vizuálny jazyk, rozvíjať citlivosť na prvky vizuálneho sveta a schopnosť dieťaťa komunikovať prostredníctvom výtvarných vyjadrovacích prostriedkov, bodu, línie, tvaru, škvrny, farby a tónu, vzoru a rytmu, textúry v období spontánneho výtvarného prejavu. Výtvarné činnosti predstavujú zároveň poznávanie umenia a chápanie jeho zmyslu. Je to tvorivý proces, má schopnosť vyjadrovaciu, interpretačnú, výchovnú i vzdelávaciu. Rôznymi výtvarnými technikami môžeme vyjadriť svoje predstavy, postoje, pocity, sebavyjadrovanie. Rovnako ako dospelí ľudia aj deti sa dokážu zastaviť a absorbovať umenie a dokonca môžu byť k nemu ešte otvorenejšie a citlivejšie. Stretávanie sa s výtvarným umením už predškolskom veku prináša benefity akými sú: zvyšovanie sebavedomia, vzbudenie väčšieho záujmu o tvorbu, či obohatenie sa vedomosťami o umení. Umelecká činnosť tak isto pomáha mozgovým bunkám malých detí správne rásť a vyvíjať sa, čo zároveň zväčšuje kapacitu mozgu potrebnú na učenie. Deti, ktoré majú možnosť stretávať sa s umením, poznávať ho a byť aj zainteresované na akomkoľvek procese tvorby, nadobúdajú nielen umelecké vzdelanie a možnosť lepšie porozumieť umeniu. Zároveň získavajú možnosť zlepšiť si slovnú zásobu, nadobúdajú zručnosti potrebné pre školskú zrelosť, sú podporované v oblastiach kreativity, predstavivosti,  zmyslovej vnímavosti,  jemnej motoriky, ale zároveň si obohacujú emocionálny rozvoj.](http://citaty.nakazdyden.eu/citat/38078)

**[VÝCHODISKÁ:](http://citaty.nakazdyden.eu/citat/38078)** [Umelecké diela slovenských a svetových autorov.](http://citaty.nakazdyden.eu/citat/38078) **[VERBÁLNA INTERPRETÁCIA](http://citaty.nakazdyden.eu/citat/38078)**  [Prostredníctvom metód - diskusie výkladu, rozhovoru, dialógu   
 „čítať“ rozoberať umelecké dielo.](http://citaty.nakazdyden.eu/citat/38078) **[VÝTVARNÁ INTERPRETÁCIA](http://citaty.nakazdyden.eu/citat/38078)** [Tvorivé výtvarné činnosti a praktické aktivity v prepojení   
 z podoblastí VV.](http://citaty.nakazdyden.eu/citat/38078)

**[CIELE](http://citaty.nakazdyden.eu/citat/38078)**

* [Vyjadrovať sa kresebne – výtvarnou hrou a experimentom v opakovaných pokusoch so základnými vyjadrovacími prostriedkami – nástrojmi, hmotou, materiálmi a s potrebou zanechať viditeľnú a hmatateľnú stopu.](http://citaty.nakazdyden.eu/citat/38078)
* [Vyjadriť prostredníctvom témy, motívu, techniky, materiálu a nástrojov svoje myšlienkové modely, fantáziu a tvorivosť.](http://citaty.nakazdyden.eu/citat/38078)
* [Podporovať deti v autentickom výtvarnom vyjadrovaní predstáv.](http://citaty.nakazdyden.eu/citat/38078)
* [Rozvíjať elementárne výtvarné schopnosti, zručnosti a návyky detí.](http://citaty.nakazdyden.eu/citat/38078)
* [Podporovať výtvarnú obrazotvornosť a emocionalitu dieťaťa   
  s dôrazom na zážitok z tvorby a z procesu.](http://citaty.nakazdyden.eu/citat/38078) *["](http://citaty.nakazdyden.eu/citat/38078)***PROCES**

* Interaktívne, zážitkovo a hravo vysvetliť deťom základné pojmy   
  z výtvarného umenia.
* Na reprodukciách diel spoznávať niektorých slovenských autorov a ich typické výtvarné prvky.
* Prostredníctvom aktívnych výtvarných činností a rozhovorov   
  s učiteľkou a inými deťmi, reagovať výtvarnými prostriedkami a výtvarnými technikami na výtvarné dielo.
* Originálnym spôsobom - cez interaktívne výtvarné projekty prežiť dobrodružstvo, ktoré bude rezonovať u detí dlhú dobu.
* Sprístupniť niekoľko diel slovenských a svetových výtvarníkov a spoznať rôzne výtvarné techniky.

**METODIKA:**Metodické postupy a námety budú prevzaté z publikácií:

* Umelci v materskej škole (Krupová, Rochovská, 2016),
* Ako maliari vidia svet (Kosánová, Gregušová, 2017)
* Škola v galérii & galéria v škole (Martincová-Garajová, Pondelíková, 2010).

**1. Výtvarné činnosti s tvarom na ploche**   
kompozícia (usporiadanie prvkov) experimentuje s rôznorodým materiálom, ktorý trhá, strihá, lepí a následne kresbou alebo maľbou dotvára.   
**Výtvarné techniky: KOLÁŽ, TLAČ Z PAPIEROVEJ MATRICE**

**2. Výtvarné činnosti s tvarom v priestore**   
modelovanie z mäkkej modelovacej hmoty, konštruovanie a skladanie priestorových zostáv z rôznorodých materiálov, rozvoj priestorového videnia  
**Výtvarné techniky:**   
**RELIÉF** - obraz vystupujúci z plochy do priestoru vytvorený s pomocou učebnej pomôcky Lego dacta.   
**SADROVÝ RELIÉF   
MUCHLÁŽ, KRKVÁŽ –** deformácia obrazu krčením

**3.** **Výtvarné činnosti s farbou**   
rozvoj farebného cítenia, experimenty so škvrnou a farbou cez rôzne suché a mokré maliarske médiá, ale aj netradičné maliarske inštrumenty. Pri experimentovaní s farbou vytvárať stopu a používať nástroje, ktoré nie sú prioritne určene na maľovanie a môžu zanechať zaujímavú stopu.   
**Výtvarné techniky: PRSTOMAĽBA, MAĽBA**

**4. Spontánny výtvarný prejav**rozvoj spontánnej detskej kresby.  
**Výtvarné techniky: KRESBA, GRAFIKA**

**5. Synestézia (medzizmyslové vnímanie)** farebné asociácie

**POMÔCKY**

**Suché a mokré maliarske médiá:**prstové farby, temperové a vodové farby, štrukturálne reliéfne pasty, farby na sklo, ceruzky, farbičky, suchý pastel a iné;

**Netradičné maliarske inštrumenty** :  
špachtľa, špongia, valček, kreditná karta, hrebeň, zubná kefka, kolieska áut, lego, noviny, reprodukcie, fotografie a iné;

**Tradičné maliarske inštrumenty:**   
výkresy, maliarske plátno, štetce, hrnčiarska hlina, modelovacia hmota  
**Iné:** noviny, reprodukcie, fotografie, rôzne neumelecké materiály a predmety každodenného života, keramika.

**ZÍSKANÉ KOMPETENCIE DETÍ**-vzbudenie záujmu o umenie;   
- rozvoj výtvarného videnia, prežívania a myslenia;   
- rozvoj vizuálnej gramotnosti;   
- rozvoj tvorivého sebavyjadrenia;   
- obohatenie emocionálneho sveta dieťaťa;   
- rozvoj divergentného a hodnotiaceho myslenia.

**Použitá literatúra:**

KOSÁNOVÁ, K., GREGUŠOVÁ, A., 2017. *Ako maliari vidia svet*. Slovart, 2017, 72 s. ISBN: 978-80-556-2977-3.   
  
KRUPOVÁ, D., ROCHOVSKÁ, I., 2016*. Umelci v materskej škole. Aktivity zamerané na interpretáciu výtvarného umenia*. Praha: Portál, 2016, 175 s. ISBN 978-80-262-1120-4.

KRUPOVÁ, D., ROCHOVSKÁ, I., 2019. Umelci v materskej škole 2.   
 Výtvarná výchova (aj) pre nevýtvarníkov. VERBUM -   
 Katolícka univerzita Ružomberok, 2019, 134 s.   
 ISBN 978-80-561-0667-9.

MARTINCOVÁ-GARAJOVÁ, M., PONDELÍKOVÁ, R. 2010. *Škola v galérii & galéria v škole*. Banská Bystrica: Stredoslovenská galéria, 2010. ISBN 978-80-88681-61-8.

.